E. PROJEKT ORGANIZÁCIE VÝSTAVBY

E.1 SPRIEVODNÁ SPRÁVA

1 Identifikačné údaje stavby

1.1 Údaje o stavbe

Názov stavby: Ružomberok OO PZ, zateplenie objektu

Miesto stavby: Nám. Andreja Hlinku 1875, 034 01 Ružomberok

Parcela: p. č. KN-C 1108, KN-C 1109; k. ú. Ružomberok

Okres: Ružomberok

Kraj: Žilinský

Predmet dokumentácie: Rekonštrukcia existujúcej stavby – administratívnej budovy

Účel stavby podľa JKSO: 801.61 – Budovy administratívne (správne)

1.2 Údaje o stavebníkovi

Stavebník: Ministerstvo vnútra Slovenskej Republiky

Pribinova č.2

812 72 Bratislava

1.3 Údaje o spracovateľoch projektovej dokumentácie

Autor: Ing. arch. Mário Regec, Ing. arch. Tereza Vrbová

ASR: Ing. arch. Mário Regec, SKA č. 2354 AA

regec architekti s.r.o., Stakčínska 2920, 069 01 Snina

Vypracoval: Ing. arch. Mário Regec, Ing. Jakub Barančík

Statika: Ing. Jozef Polák, SKSI č. 0592 I3

Static studio s.r.o., Baštová 3166/45, 080 01 Prešov

PBS: Ing. Róbert Luca, reg. č. 36/2021

ARCHERS s.r.o., Edelényska 1991/44,048 01 Rožňava

ELI: Ing. Anton Illéš, SKSI č. 46 62 – I4

Herlianska 1019, 093 03 Vranov nad Topľou

ZTI, UK, VZT: Ing. Pavol Fedorčák, PhD., SKSI č. 5986 I4, I2

Enau s.r.o., Komárany 59, 093 03 Vranov nad Topľou

EHB: Ing. Pavol Fedorčák, PhD., SKSI č. 5986 I4, I2

Enau s.r.o., Komárany 59, 093 03 Vranov nad Topľou

2 Základné riešenie zariadenia staveniska

2.1 Charakteristika staveniska

Administratívna budova, ktorej časť zaberá OO PZ Ružomberok je situovaná na Nám. Andreja Hlinku, v širšom centre mesta Ružomberok. Stavenisko má tvar nepravidelného obdĺžnika v smere východ – západ. Územie výstavby má svahovitý charakter a stavenisko možno hodnotiť ako mierne problematické. Riešený areál nie je oplotený a stavenisko je prístupné priamo z miestnej komunikácie z južnej strany pozemku.

2.2 Inžinierske siete

Miesto odberu elektrickej energie sa nachádza na východnej strane objektu. Elektrická energia sa bude odoberať z existujúcej rozvodnej skrine.

Úžitková voda sa bude odoberať z existujúceho vodovodu.

2.3 Dočasné objekty zariadenia staveniska

Pre potreby stavby budú na stavenisku dočasne osadené nasledovné objekty:

- šatňa robotníkov – 1 unimobunka umiestnená na severnej strane staveniska,

- sklad náradia – 1 unimobunka umiestnená na severnej strane staveniska,

- kontajner na stavebný odpad – umiestnený v južnej časti staveniska,

- mobilné WC – umiestnené v južnej časti staveniska.

2.4 Prístup na stavenisko

Stavebné práce budú prebiehať počas plnej prevádzky rekonštrukciou nedotknutých časti budovy. Z toho dôvodu je potrebné vytvoriť 2 vstupy na stavenisko, 1 pre zamestnancov a 1 pre zhotoviteľa stavby.

Vstup na stavenisko pre zhotoviteľa stavby bude riešený zo západnej strany priamo z Námestia Andreja Hlinku cez existujúcu príjazdovú komunikáciu k objektu. Cez tento stup bude riešený dovoz materiálu.

Vstup pre zamestnancov bude riešený z parkoviska, ktoré sa nachádza pred OO PZ.

2.5 Priestory na skladovanie materiálu a využitie existujúcich priestorov

Počas priebehu stavebných prác bude možné skladovať stavebný materiál v severnej časti staveniska pri vstupe na stavenisko. Na uskladnenie stavebného materiálu bude možné využiť aj garáže, nachádzajúce sa na severnej strane objektu.

2.6 Bezpečnostné opatrenia

Pred začatím stavebných prác bude potrebné oplotiť stavenisko po celom obvode, aby sa zabránilo vstupu na stavenisko nepovolaným osobám, okrem zamestnancov polície a daňového úradu a pracovníkov zhotoviteľa stavby.

Hlavný vstup do objektu je potrebné zabezpečiť dočasným prestrešením.

V miestach pohybu zamestnancov popri lešení je potrebné opatriť lešenie ochrannou sieťou na zabránenie pádu predmetov z lešenia.

Pri stavbe lešenia v južnej časti OO PZ je potrebné zabezpečiť ihličnaté stromy proti poškodeniu vyviazaním konárov.

2.7 Vplyv uskutočňovania stavby na okolie

Negatívny vplyv stavebných prác na okolie bude len hluk elektrického náradia a doprava materiálu, objektov zariadenia staveniska a odvozom stavebného odpadu nákladnými autami cez mesto.

12.2022, v Snine Vypracoval: Ing. arch. Mário Regec, Ing. Adrián Leňko

Zodpovedný projektant: Ing. arch. Mário Regec